|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| **http://matulji.hr/pocetna/wp-content/uploads/2014/01/logo_opcina_matulji.png** | **OPĆINA MATULJI**  **OPĆINSKI NAČELNIK** | | | |
|  | | |

**KLASA: 302-05/23-01/0006**

**URBROJ: 2170-27-02/01-25-14**

**Matulji, 07.02.2025.**

**OPĆINSKO VIJEĆE**

**- ovdje-**

**PREDMET:** Prijedlog Programa poticanja razvoja malog gospodarstva Općine Matulji

Poštovani,

U privitku dostavljamo Prijedlog Programa poticanja razvoja malog gospodarstva Općine Matulji.

Izvjestitelj na radnim tijelima te sjednici Općinskog vijeća biti će općinski načelnik Vedran Kinkela i Pročelnica Jedinstvenog Upravnog odjela Irena Gauš.

**OPĆINSKI NAČELNIK**

**Vedran Kinkela, v.r.**

**OBRAZLOŽENJE**

**PRIJEDLOGA PROGRAMA POTICANJA RAZVOJA MALOG GOSPODARSTVA OPĆINE MATULJI**

ZAKONSKA OSNOVA

Pravna osnova za donošenje ove Odluke je članak 11. Zakona o poticanju razvoja malog gospodarstva („Narodne novine“ broj:29/02, 63/07, 53/12, 56/13 i 121/16) i članak 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23.).

ANALIZA STANJA

Zakonom o poticanju razvoja malog gospodarstva ostavljena je jedinicama lokalne samouprave mogućnost izrade vlastitih programa poticajnih mjera usmjerenih gospodarstvu. Općina Matulji je posljednjih godina putem sličnog programa podupirala subjekte malog gospodarstva, te im sufinancirala kamate na kredite

PITANJA KOJA SE RJEŠAVAJU PROGRAMOM

S obzirom na količinu subjekata malog gospodarstva koji djeluju na području Općine Matulji, kao i činjenicom da isti zapošljavanju veliki broj mještana Općine Matulji i generiraju razvoj Općine Matulji, predlaže se donošenje Programa poticanja razvoja malog gospodarstva Općine Matulji s više poticajnih mjera kako bi se značajnije doprinijelo jačanju konkurentnosti poduzetnika na tržištu, poticalo investicije te ulagalo u proizvodne procese i marketing. Ovim načinom se osiguravaju dostupniji izvori financiranja aktivnosti vezani uz poslovne procese poduzetnika.

FINANCIJSKI UČINAK

Provedba ove Odluke ne zahtjeva povećanje sredstava u Proračunu budući su za navedenu namjenu sredstva već osigurana u Proračunu.

OPĆINSKI NAČELNIK

Vedran Kinkela, v.r.

U skladu s odredbama članka 11. Zakona o poticanju razvoja malog gospodarstva („Narodne novine“, broj 29/02, 63/07, 53/12 , 56/13 i 121/16.) te članak 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23.), Općinsko vijeće Općine Matulji na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_ donijelo je

**PROGRAM**

**poticanja razvoja malog gospodarstva Općine Matulji**

Članak 1.

Programom poticanja razvoja malog gospodarstva Općine Matulji utvrđuju se korisnici, vrste potpora, pojedinačni iznosi potpora, uvjeti za dodjelu potpora te postupak dodjele potpore.

Članak 2.

Ciljevi ovog programa su jačanje konkurentnosti poduzetnika na tržištu, poticanje investicija te ulaganja u proizvodne procese i marketing, poticanje zapošljavanja i samozapošljavanja, poticanje pokretanja novih poslovnih procesa te osiguravanje dostupnijih izvora financiranja aktivnosti vezanih uz poslovne procese poduzetnika.

Članak 3.

Korisnici mjera iz ovog programa (u daljnjem tekstu: korisnici) mogu biti subjekti malog gospodarstva utvrđeni Zakonom o poticanju razvoja malog gospodarstva, a koji ujedno:

1. imaju sjedište na području Općine Matulji
2. planiraju dobivena sredstva ulagati na području Općine Matulji
3. imaju najmanje jednog zaposlenog na neodređeno vrijeme
4. koji nemaju dospjela dugovanja prema Općini Matulji, prema svojim zaposlenicima, kao ni po osnovi javnih davanja o kojima službenu evidenciju vodi Porezna uprava u trenutku podnošenja prijave za potporu
5. koji nisu za istu namjenu primili potporu iz drugih izvora

Potpore se temeljem ovog programa ne mogu dodijeliti:

1. za ulaganja u sektorima:

a. poslovanja nekretninama (NKD 2007 oznaka 68),

b. djelatnosti kockanja i klađenja (NKD 2007 oznaka 92),

c. financijske djelatnosti i djelatnosti osiguranja (NKD 2007 oznake: 64, 65, 66)

1. poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi
2. poduzetnicima koji su u postupku stečaja ili likvidacije sukladno odredbama Stečajnog zakona

Članak 4.

Potpore iz ovog programa smatraju se državnim potporama male vrijednosti i na njih se primjenjuju propisi kojima se uređuju potpore male vrijednosti.

Članak 5.

Poticanje razvoja malog gospodarstva i smanjenja nezaposlenosti ostvarit će se provođenjem sljedećih mjera:

1. subvencija kamata na kredite
2. potpora za nabavu opreme i inventara
3. potpora za izradu projektne dokumentacije za prijavu na pozive za poticanje obnovljivih izvora energije Fonda za zaštitu okoliša i energetsku učinkovitost
4. potpora za izradu projektne dokumentacije za prijavu na pozive za sufinanciranje iz fondova Europske unije i nacionalnih programa
5. potpora za osnivanje novih gospodarskih subjekata
6. potpora za samozapošljavanje
7. potpora za troškove stručnog osposobljavanja i usavršavanja zaposlenika i obrtnika

**Subvencija kamata na kredite**

**Potpore za subvencije za kamate na kredite po programima kreditiranja koje raspisuje Primorsko-goranska županija i/ili nadležna ministarstva Republike Hrvatske i/ili po programima HBOR-a i/ili na kredite zaključene s poslovnom bankom**

Članak 6.

Korisnici:

* poduzetnici iz članka 3., a koji su u godini u kojoj se dodjeljuje potpora potpisali ugovor o kreditu po Programima kreditiranja koje raspisuje Primorsko-goranska županija i/ili nadležna ministarstva Republike Hrvatske i/ili po programima HBOR-a (program Poduzetništvo mladih, žena i početnika i program Investicije privatnog sektora, direktno preko HBOR-a ili putem poslovne banke) i/ili ugovor o kreditu zaključenim s poslovnom bankom za financiranje investicije u osnovna sredstva osim investicija u izgradnju stanova, apartmana i sl.

Namjena:

* u skladu s programom poslovne banke, ulaganje u osnovna sredstva (kupnja, izgradnja, uređenje ili proširenje gospodarskih objekata, nabava opreme ili dijelova opreme, modernizacija poslovanja), a do 30% kredita može biti korišteno za obrtna sredstva u funkciji investicije. Ulaganje u dugotrajnu imovinu mora biti izvršeno na području Općine Matulji.

Iznos potpore:

* subvencionira se dio redovne kamate koja nije subvencionirana od strane Primorsko-goranske županije, nadležnih ministarstava ili iz drugih izvora u visini do maksimalno 2 (dva) postotna poena za cijelo vrijeme trajanja ugovora o kreditu, do maksimalnog iznosa od 2.500 EUR na godišnjoj razini

Trajanje potpore:

* za cijelo vrijeme trajanja ugovora o kreditu

**Potpore za subvencije za kamate na kredite za financiranje projekata za koja su odobrena bespovratna sredstva iz EU ili nacionalnih fondova**

Članak 7.

Korisnici:

* poduzetnici iz članka 3., a koji su u godini u kojoj se dodjeljuje potpora potpisali ugovor o kreditu za financiranje projekata za koja su odobrena bespovratna sredstva iz EU ili nacionalnih fondova

Namjena:

* za osiguravanje likvidnosti cijelog projekta, a li i radi financiranja vlastitog udjela.

Iznos potpore:

* subvencionira se dio redovne kamate u visini do maksimalno 2 (dva) postotna poena za cijelo vrijeme trajanja ugovora o kreditu, do maksimalnog iznosa od 2.500 EUR na godišnjoj razini

Trajanje potpore:

* za cijelo vrijeme trajanja ugovora o kreditu

**Potpora za nabavu opreme i inventara**

Članak 8.

Korisnici:

* poduzetnici iz članka 3.

Namjena:

* dodijeljena potpora se može koristiti za nabavu dugotrajne imovine (osim prijevoznih sredstava). Potporu je moguće ostvariti samo za opremu koja će biti instalirana/se koristiti na području Općine Matulji

Iznos potpore:

* bespovratna potpora u visini do 35% troškova nabave opreme, maksimalno 1.500 EUR u kalendarskoj godini. Za korisnika koji je u sustavu poreza na dodanu vrijednost, porez na dodanu vrijednost nije prihvatljiv trošak.

Trajanje potpore:

* jednokratna isplata

**Potpora za izradu projektne dokumentacije za prijavu na pozive za poticanje obnovljivih izvora energije Fonda za zaštitu okoliša i energetsku učinkovitost**

Članak 89

Korisnici:

* poduzetnici iz članka 3.

Namjena:

* dodijeljena potpora se može koristiti za izradu projektne dokumentacije za prijavu na pozive za poticanje obnovljivih izvora energije Fonda za zaštitu okoliša i energetsku učinkovitost za objekte isključivo poslovne namjene na području Općine Matulji koji nisu namijenjeni za daljnju prodaju i/ili zakup.

Iznos potpore:

* bespovratna potpora u visini do 50% troškova izrade projektne dokumentacije, maksimalno 1.000 EUR u kalendarskoj godini. Za korisnika koji je u sustavu poreza na dodanu vrijednost, porez na dodanu vrijednost nije prihvatljiv trošak.,

Trajanje potpore:

* jednokratna isplata

**Potpora za izradu projektne dokumentacije za prijavu na pozive za sufinanciranje iz fondova Europske unije i nacionalnih programa**

Članak 10.

Korisnici:

* poduzetnici iz članka 3.

Namjena:

* dodijeljena potpora se može koristiti za troškove izrade projektne dokumentacije potrebne za prijavu na natječaj/javni poziv za korištenje sredstava iz fondova Europske unije i nacionalnih program, a za prijavu u tekućoj godini. Trošak izrade projektne dokumentacije podrazumijeva popunjavanje svih potrebnih obrazaca za prijavu projektnog prijedloga te izradu potrebnih studija i analiza, sukladno traženoj obveznoj dokumentaciji. Projektni prijedlog mora zadovoljiti administrativnu provjeru, o čemu je korisnik potpore dužan dostaviti dokaz.

Iznos potpore:

* bespovratna potpora u visini 50% prihvatljivih troškova, do najviše 1.500 EUR u kalendarskoj godini. Za korisnika koji je u sustavu poreza na dodanu vrijednost, porez na dodanu vrijednost nije prihvatljiv trošak.

Trajanje potpore:

* jednokratna isplata

**Potpora za osnivanje novih gospodarskih subjekata**

Članak 11.

Korisnici:

* poduzetnici iz članka 3.

Namjena:

* dodijeljena potpora se može koristiti za troškove otvaranja gospodarskog subjekta, nabave osnovnih sredstava i rad poslovnog subjekta. Korisnik ostvaruje pravo na ovu potporu samo jedanput.

Iznos potpore:

* bespovratna potpora u visini od 1.000 EUR

Trajanje potpore:

* jednokratna isplata

**Potpora za samozapošljavanje**

Članak 12.

Korisnici:

* poduzetnici iz članka 3., u kojima je/kojega je odgovorna osoba (u slučaju trgovačkog društva)/vlasnik bila prethodno nezaposlena osoba s prebivalištem ili stalnim boravkom (za strane državljane) na području Općine Matulji, bez obzira na staž, zanimanje i kvalifikaciju te koja je bila prijavljena u evidenciju Hrvatskog zavoda za zapošljavanje minimalno 1 mjesec prije datuma podnošenja zahtjeva za potporu po ovom pozivu, a koja će nakon odobrene potpore početi obavljati djelatnost, odnosno koja se nakon dobivene potpore zaposlila u poslovnom subjektu koji je korisnik potpore

Namjena:

* dodijeljena potpora se može koristiti za troškove otvaranja, nabave osnovnih sredstava i rad poslovnog subjekta. Korisnik ostvaruje pravo na ovu potporu samo jedanput.

Iznos potpore:

* bespovratna potpora u visini od 3.000 EUR.

Trajanje potpore:

* jednokratna isplata

**Potpora za troškove stručnog osposobljavanja/usavršavanja zaposlenika i obrtnika**

Članak.13.

Korisnici:

* poduzetnici iz članka 3.

Namjena:

* dodijeljena potpora se može koristiti za troškove nastale tijekom godine u kojoj se dodjeljuje potpora za stručno osposobljavanje/usavršavanje zaposlenika i poduzetnika kroz formalne i neformalne oblike usavršavanja i osposobljavanja (tečajevi, seminari, savjetovanja, radionice ili prekvalifikacije, polaganja ispita o stručnoj osposobljenosti, majstorskih ispita i sl.) kojima se osigurava kontinuirano podizanje stručnih znanja zaposlenika i poduzetnika od značaja za obavljanje poslova u okviru njihova radnog mjesta. Neprihvatljivim se troškovima smatraju: troškovi sudjelovanja na skupovima i kongresima, troškovi putovanja, troškovi nabave stručne literature, troškovi nastali u okviru formalnog obrazovanja u nekoj obrazovnoj ustanovi prema definiranom nastavnom planu i programu kojima se stječu srednjoškolska i akademska zvanja.

Iznos potpore:

* bespovratna potpora do 50% opravdanih troškova, a najviše do 450 EUR u kalendarskoj godini. Potpora se isplaćuje na temelju dokaza o uplati po programu usavršavanja /osposobljavanja, a za koji nije ostvarena potpora iz nekog drugog izvora. Korisnik se obvezuje dostaviti dokaze o uspješnom završetku usavršavanja/osposobljavanja za koje je ostvario potporu. Za korisnika koji je u sustavu poreza na dodanu vrijednost, porez na dodanu vrijednost nije prihvatljiv trošak.

Trajanje potpore:

* jednokratna isplata

Članak 14.

Pojedinom korisniku može se dodijeliti više vrsta potpora u istoj kalendarskoj godini.

Iznimku od prethodnog stavka predstavlja dodjela potpore za osnivanje gospodarskih subjekata i potpore za samozapošljavanje, od kojih je istom korisniku moguća dodjela isključivo jedne od te dvije potpore.

Članak 15.

Sredstva za provedbu mjera iz ovog programa osiguravaju se u proračunu Općine Matulji.

Visinu sredstava koja su namijenjena za provedbu pojedinih mjera iz ovog programa utvrđuje Općinski načelnik Općine Matulji.

Članak 16.

Za provedbu mjera iz ovog programa općinski načelnik raspisuje javni poziv.

Javni poziv se objavljuje na web stranici Općine Matulji.

Prijava na javni poziv podnosi se Općini Matulji, nadležnom upravnom odjelu (u daljnjem tekstu: upravni odjel) u pisanom obliku na obrascu prijave kojeg izrađuje upravni odjel.

Uz prijavu podnositelj prijave prilaže odgovarajuću dokumentaciju određenu u javnom pozivu.

Ocjenu pristiglih prijava vrši upravni odjel.

Temeljem provedenog javnog poziva i ocjene prijava, općinski načelnik dodjeljuje korisniku potporu.

Članak 17.

Općinski načelnik sklapa ugovor o dodjeli potpore s korisnikom.

Obveze korisnika vezane uz pojedinu mjeru ovog programa utvrđuje općinski načelnik.

Članak 18.

Ovaj program stupa na snagu danom objave u “Službenim novinama Primorsko-goranske županije“.

KLASA:

URBROJ:

Matulji, \_\_\_\_\_\_\_\_\_\_\_\_\_\_\_

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina v.r.