|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| **http://matulji.hr/pocetna/wp-content/uploads/2014/01/logo_opcina_matulji.png** | **OPĆINA MATULJI**  **OPĆINSKI NAČELNIK** | | | |
|  | | |

KLASA: 013-02/25-01/2

URBROJ: 2170-27-02/1-25-3

Matulji, 10.02.2025. godine

**OPĆINSKO VIJEĆE**

**- ovdje-**

**PREDMET:** Prijedlog Odluke o izmjenama i dopunama Odluke o komunalnom redu

Općine Matulji

Poštovani,

U privitku dostavljamo Prijedlog Odluke o izmjenama i dopunama Odluke o komunalnom redu Općine Matulji.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Pročelnica Jedinstvenog upravnog odjela Irena Gauš.

**OPĆINSKI NAČELNIK**

**Vedran Kinkela, v.r.**

**OBRAZLOŽENJE UZ PRIJEDLOG ODLUKE**

**O IZMJENAMA I DOPUNAMA ODLUKE O KOMUNALNOM REDU**

**OPĆINE MATULJI**

Općinsko vijeće Općine Matulji je na sjednici održanoj dana 30. ožujka 2021. godine donijelo Odluku o komunalnom redu Općine Matulji („Službene novine Primorsko-goranske županije“ broj 9/21) - u daljnjem tekstu: Odluka, te izmjene i dopune navedene Odluke na sjednici održanoj 4. studenog 2021. godine („Službene novine Primorsko-goranske županije“ broj 26/21) i sjednici održanoj 5. rujna 2024. godine („Službene novine Općine Matulji“ broj 11/24) sve temeljem odredbe članka 104. stavka 1. Zakona o komunalnom gospodarstvu („Narodne novine“ broj 68/18, 110/18, 32/20, 145/24).

Navedenim člankom 104. stavkom 3. Zakona propisano je da u svrhu uređenja naselja te uspostave i održavanja komunalnog reda u naselju predstavničko tijelo jedinice lokalne samouprave donosi odluku o komunalnom redu kojom se propisuju, između ostalog, uvjeti korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

U provedbi navedene Odluke utvrđene su potrebe za upotpunjavanjem odredbi o uvjetima korištenja javnih garaža te postupanju komunalnih redara u vezi korištenja istih.

Nadalje, ovim izmjenama i dopunama Odluke usklađene su odredbe poglavlja V. MJERE ZA PROVOĐENJE KOMUNALNOG REDA s dopunjenim odredbama članka 68. koje se odnose na način korištenja javnih garaža.

Predlaže se da Odluka stupa na snagu osmoga dana od dana objave u "Službenim novinama Općine Matulji". O prijedlogu Odluke provedeno je se savjetovanje sa zainteresiranom javnošću.

OPĆINSKI NAČELNIK

Vedran Kinkela

**PRIJEDLOG**

Na temelju članka 104. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana 2025. godine donijelo je

**ODLUKU O IZMJENAMA I DOPUNAMA**

**ODLUKE O KOMUNALNOM REDU OPĆINE MATULJI**

**Članak 1.**

U Odluci o komunalnom redu Općine Matulji („Službene novine Primorsko-goranske županije“ broj 9/21, 26/21 i „Službene novine Općine Matulji“ broj 11/24, u daljnjem tekstu: Odluka), u članku 1. stavku 1. točki 3. iza riječi „javnih parkirališta“ stavlja se zarez i dodaju riječi „javnih garaža,“.

**Članak 2.**

U članku 2. stavku 1. točki 2. Odluke iza riječi „javno parkiralište“ stavlja se zarez i dodaju riječi „javne garaže,“.

**Članak 3.**

1. U naslovu poglavlja III. iza riječi „JAVNIH PARKIRALIŠTA“ stavlja se zarez i dodaju riječi „ JAVNIH GARAŽA,“.
2. U naslovu ispod poglavlja III. iza riječi „Javna parkirališta“ dodaju se riječi „ i javne garaže“.

**Članak 4.**

U članku 68. iza stavka 4. dodaju se novi stavci 5. i 6. koji glase:

„(5) U javnim garažama zabranjeno je parkiranje neregistriranih vozila i vozila u nevoznom stanju te vozila koja svojim dimenzijama i težinom premašuju dozvoljena opterećenja prema prometnoj signalizaciji u javnoj garaži, zatim parkiranje izvan crta horizontalne signalizacije i preko više crta horizontalne signalizacije, te parkiranje na takav način da se onemogući pristup drugom vozilu radi parkiranja ili izlazak nekom već parkiranom vozilu.

(6) Općinski načelnik po potrebi donosi opće akte radi provedbe odredaba ovog članka Odluke.“

**Članak 5.**

U članku 69. stavak 1. Odluke mijenja se i glasi:

„(1) Zabranjeno je ostavljanje ili parkiranje kamiona, priključnih vozila, strojeva i druge građevinske mehanizacije te kampera na dijelovima javnih ili nerazvrstanih cesta ili na prostoru neposredno uz javne i nerazvrstane ceste, na javnim parkiralištima i javnim garažama, osim na površinama na kojima je to izričito dopušteno“.

**Članak 6.**

U članku 122. stavku 1. točka 7. Odluke mijenja se i glasi:

„(7) narediti uklanjanje neregistriranih vozila i vozila u nevoznom stanju te vozila koja svojim dimenzijama i težinom premašuju dozvoljena opterećenja prema prometnoj signalizaciji na javnom parkiralištu i javnoj garaži, vozila parkirana izvan crta horizontalne signalizacije i preko više crta horizontalne signalizacije, te vozila parkirana na način da se onemogući pristup drugom vozilu radi parkiranja ili izlazak nekom već parkiranom vozilu, narediti uklanjanje kamiona, priključnih vozila, kampera, strojeva i druge građevinske mehanizacije koji su parkirani ili ostavljeni na dijelovima javnih i nerazvrstanih cesta ili na prostoru neposredno uz javne i nerazvrstane ceste te na javnim parkiralištima i javnim garažama (članak 68. stavak 4. i 5. te 69. stavak 1.),“

**Članak 7.**

U članku 126. stavak 1. Odluke ispravljaju se brojevi točaka na način da dosadašnje točke 10. do 15. postaju točke 9. do 14.

**Članak 8.**

1. U članku 129. stavku 1. točka 17. Odluke mijenja se i glasi:

„17. na javnom parkiralištu i u javnoj garaži parkira neregistrirano vozilo i vozilo u nevoznom stanju te vozila koja svojim dimenzijama i težinom premašuju dozvoljena opterećenja prema prometnoj signalizaciji na parkiralištu i javnoj garaži, parkira vozilo izvan crta horizontalne signalizacije i preko više crta horizontalne signalizacije i parkira vozilo na takav način da se onemogući pristup drugom vozilu radi parkiranja ili izlazak nekom već parkiranom vozilu (članak 68. st. 4. i 5.).“

1. U članku 129. stavku 1. Odluke dodaje se nova točka 18. koja glasi:

„18. na dijelovima javnih ili nerazvrstanih cesta ili na prostoru neposredno uz javne i nerazvrstane ceste te na javnim parkiralištima i javnim garažama, ostavi ili parkira kamion, priključno vozilo, stroj i drugu građevinsku mehanizaciju te kamper (članak 69. st.1.).“

1. Dosadašnje točke 18. do 33. članka 129. stavka 1. Odluke postaju točke 19. do 34.

**Članak 9.**

Ova Odluka stupa na snagu osmog dana od dana objave u „Službenim novinama Općine Matulji“.

KLASA: 013-02/25-01/2

URBROJ: 2170-27-01/1-

Matulji, \_\_\_\_\_\_\_\_2025. godine

OPĆINSKO VIJEĆE OPĆINE MATULJI

Predsjednica Općinskog Vijeća

Iva Letina